**อุทยานแห่งชาติแม่ปิง** เป็นอุทยานแห่งชาติที่ตั้งอยู่ในเขตจังหวัดเชียงใหม่ จังหวัดลำพูน และจังหวัดตาก ครอบคลุมพื้นที่อำเภอดอยเต่า จังหวัดเชียงใหม่ อำเภอลี้ จังหวัดลำพูน อำเภอสามเงา จังหวัดตาก โดยที่ทำการอุทยานฯตั้งอยู่ที่อำเภอลี้ จังหวัดลำพูน
อุทยานแห่งชาติแม่ปิง มีพื้นที่ครอบคลุมอำเภอดอยเต่า จังหวัดเชียงใหม่ อำเภอลี้ จังหวัดลำพูน และอำเภอสามเงา จังหวัดตาก เป็นป่าที่อุดมไปด้วยทรัพยากรธรรมชาติป่าไม้และสัตว์ป่า มีทิวเขาทอดยาวเหยียดสลับซับซ้อน ลำห้วยน้อยใหญ่หลายสิบสาขาไหลผ่านที่สำคัญคือ ลำห้วยแม่หาด ลำห้วยแม่ก้อและทิวทัศน์ธรรมชาติที่สวยงามโดยเฉพาะพื้นที่ป่าตั้งอยู่ทางฝั่งซ้ายของลำน้ำปิงตอนเหนือของอ่างเก็บน้ำเขื่อนภูมิพล มีเนื้อที่ประมาณ 627,346 ไร่ หรือ 1,003.7536 ตารางกิโลเมตร

เนื่องจากคณะกรรมการส่งเสริมการท่องเที่ยวสภาจังหวัดลำพูน ได้มีมติในการประชุมเมื่อวันที่ 25 ธันวาคม 2521 เสนอแนะให้จังหวัดลำพูน จัดตั้งวนอุทยานขึ้นครอบคลุมบริเวณจุดท่องเที่ยวต่างๆ ในป่าสงวนแห่งชาติแม่หาด-ป่าแม่ก้อ ท้องที่อำเภอลี้ จังหวัดลำพูน เพื่อจะได้เข้าไปควบคุมและจัดระเบียบกิจกรรมการพักผ่อนหย่อนใจของประชาชนในพื้นที่ให้เหมาะสมยิ่งขึ้น ซึ่งทางสำนักงานป่าไม้เขตเชียงใหม่ได้ให้ นายเฉลียว นิ่มนวล ไปสำรวจพื้นที่และมีความเห็นควรจัดเป็นวนอุทยานขึ้น จึงรายงานให้กรมป่าไม้ดำเนินการ ประกอบกับทางจังหวัดลำพูนได้เสนอให้กรมป่าไม้จัดพื้นที่ป่าแม่หาด-แม่ก้อเป็นแหล่งสงวนพันธุ์สัตว์ป่าหรืออุทยานแห่งชาติเช่นกัน ตามรายงานการสำรวจของ นายจีรเดช บารมี เจ้าพนักงานป่าไม้ 3 ประจำอำเภอลี้ ดังนั้นในเดือนธันวาคม 2522 กองอุทยานแห่งชาติ กรมป่าไม้ จึงได้มีคำสั่ง ที่ 2294/2522 ให้ นายสัมพันธ์ มิเดหวัน เจ้าพนักงานป่าไม้ 3 ไปทำการสำรวจอีกครั้งหนึ่ง ปรากฏว่า พื้นที่ป่าแม่หาด-แม่ก้อ เป็นภูเขาสูงสลับซับซ้อน สภาพป่าสมบูรณ์ดี มีทิวทัศน์สวยงามดีและมีเอกลักษณ์ทางธรรมชาติ ที่สำคัญหลายแห่ง เช่น น้ำตกก้อหลวง ทุ่งหญ้า มีสัตว์ป่าชุกชุม เหมาะสมที่จะจัดตั้งเป็นอุทยานแห่งชาติ ตามหนังสือรายงานการสำรวจ ที่ กส 0708(มก)/51 ลงวันที่ 17 มิถุนายน 2523

กองอุทยานแห่งชาติ กรมป่าไม้ ได้นำเสนอคณะกรรมการอุทยานแห่งชาติ ซึ่งได้มีมติในการประชุมครั้งที่ 2/2523 เมื่อวันที่ 8 สิงหาคม 2523 ให้กำหนดพื้นที่ป่าดังกล่าวเป็นอุทยานแห่งชาติ โดยมีพระราชกฤษฎีกากำหนดบริเวณที่ดินป่าแม่หาดและป่าแม่ก้อ ในท้องที่ตำบลดอยเต่า ตำบลโป่งทุ่ง อำเภอดอยเต่า จังหวัดเชียงใหม่ ตำบลแม่ลาน ตำบลก้อ อำเภอลี้ จังหวัดลำพูน และตำบลบ้านนา ตำบลยกกระบัตร อำเภอสามเงา จังหวัดตาก เนื้อที่ประมาณ 626,875 ไร่ หรือ 1,003 ตารางกิโลเมตร ให้เป็นอุทยานแห่งชาติ ในปี พ.ศ. 2524 ซึ่งประกาศในราชกิจจานุเบกษา เล่ม 98 ตอนที่ 115 ลงวันที่ 13 กรกฎาคม 2524 เป็นอุทยานแห่งชาติลำดับที่ 32 ของประเทศ

อนึ่งในระหว่างดำเนินการจัดตั้งได้ใช้ชื่อว่า อุทยานแห่งชาติแม่หาด-แม่ก้อ ต่อมาเมื่อ ได้มีประกาศในราชกิจจานุเบกษาแล้ว กรมป่าไม้จึงได้เปลี่ยนชื่อเป็น อุทยานแห่งชาติแม่ปิง เพราะแนวเขตอุทยานแห่งชาติซีกซ้ายทั้งหมดครอบคลุมลำน้ำแม่ปิง ซึ่งเป็นเส้นน้ำสายใหญ่ และมีธรรมชาติที่สวยงาม เป็นจุดเด่นที่สำคัญของอุทยานแห่งชาติ

ต่อมาได้มีการขยายเขตอุทยานแห่งชาติให้ครอบคลุมทางหลวงจังหวัดหมายเลข 1087 ในท้องที่ตำบลแม่ลาน และตำบลก้อ อำเภอลี้ จังหวัดลำพูน ระยะทาง 14.198 กิโลเมตร เนื้อที่ประมาณ 471 ไร่ หรือ 0.7536 ตารางกิโลเมตร เพื่อให้สามารถควบคุม ป้องกัน และปราบปรามการลัดลอบตัดไม้ทำลายป่า ล่าสัตว์ และเพื่ออนุรักษ์ทรัพยากรธรรมชาติในอุทยานแห่งชาติ โดยประกาศในราชกิจจานุเบกษา เล่ม 111 ตอนที่ 59 ก ลงวันที่ 21 ธันวาคม 2537

ภูมิศาสตร์
----------

### ลักษณะภูมิประเทศ

สภาพภูมิประเทศประกอบไปด้วยเทือกเขาสลับซับซ้อน มียอดเขาที่สูงที่สุดชื่อ "ดอยห้วยหลาว" มีความสูงประมาณ 1,238 เมตร เทือกเขาเหล่านี้เป็นต้นน้ำลำธารของลำห้วยหลายสาย อาทิ ห้วยแม่หาด ห้วยแม่ก้อ ห้วยโป่งกะ ซึ่งห้วยต่างเหล่านี้ไหลลงสู่แม่น้ำปิง

### พันธุ์ไม้และสัตว์ป่า

พื้นที่ส่วนใหญ่เป็นป่าผลัดใบ และยังมีป่าดงดิบอยู่ตามหุบเขาและลำห้วย พันธุ์ไม้ที่พบได้แก่ เต็ง รัง มะค่าโมง ประดู่ รถฟ้า สมพง สลัดได หวาย เป็นต้น

สัตว์ป่าในอุทยานฯมีชุกชุม โดยเฉพาะตามป่าริมฝั่งแม่ปิง อาทิเช่น เก้ง กวาง เลียงผา วัวแดง หมีควาย หมูป่า และนกนานาชนิด นอกจากนี้ยังเป็นแหล่งพันธุ์ปลาน้ำจืดที่สำคัญอีกด้วย

จุดเด่นที่น่าสนใจ
-----------------

น้ำตกก้อหลวงอยู่ห่างจากที่ทำการอุทยานฯไปประมาณ 20 กิโลเมตร รถยนต์สามารถเข้าถึงได้ เป็นน้ำตกหินปูนที่เกิดจากลำน้ำในห้วยแม่ก้อ มีความสูงต่างระดับลดหลั่นกันลงมาทั้งหมด 7 ชั้น และเนื่องจากบริเวณดังกล่าวเป็นหินปูนประกอบกับมีน้ำไหลตลอดปี จึงทำให้บริเวณน้ำตกมีหินงอกหินย้อยมากมาย มีความสวยงามตามธรรมชาติ
ทุ่งกิ๊ก ทุ่งนางเป็นทุ่งหญ้าธรรมชาติที่กว้างใหญ่ อยู่ทางทิศตะวันออกของอุทยานฯ ลักษณะภูมิประเทศเป็นที่ราบและเนินเขา ปกคลุมด้วยทุ่งหญ้าสลับป่าเต็งรัง มีทิวทัศน์ที่สวยงามเป็นที่อาศัยของสัตว์ป่าจำพวก เก้ง กวาง กระต่าย และ ไก่ป่า ชนิดต่าง ๆ มากมาย
ห้วยถ้ำอยู่ในเขตท้องที่อำเภอดอยเต่า จังหวัดเชียงใหม่ เป็นจุดชมวิวริมฝั่งแม่น้ำปิง สามารถมองเห็นทิวทัศน์บริเวณอ่างเก็บน้ำดอยเต่าได้อย่างสวยงาม รถยนต์สามารถเข้าถึงบริเวณนี้ได้
ผาดำ-ผาแดงมีลักษณะเป็นหน้าผาสูง สภาพแวดล้อมยังเป็นป่าที่สมบูรณ์มาก จากจุดนี้สามารถมองเห็นทิวทัศน์ได้ในระยะไกล การเดินทางต้องใช้การเดินเท้าเท่านั้น
ถ้ำยางวีเป็นถ้ำที่อยู่ในเขตท้องที่อำเภอลี้ จังหวัดลำพูน เป็นถ้ำหินปูนขนาดใหญ่มีหินงอกหินย้อยสวยงามมาก ไม่ไกลจากบริเวณถ้ำจะมีป่าสนเขาขึ้นอยู่ตามธรรมชาติ มีชื่อเรียกกันว่า "ป่าพระบาทยางวี" เหมาะสำหรับเป็นที่พักแรมของนักท่องเที่ยวที่ต้องการสัมผัสกับธรรมชาติ
แก่งก้อเป็นอ่างเก็บน้ำที่มีทิวทัศน์สวยงามเหมาะแก่การพักผ่อนหย่อนใจ นักท่องเที่ยวสามารถนั่งเรือชมภูมิประเทศและสถานที่น่าสนใจต่าง ๆ เช่น น้ำตกอมเป น้ำตกอุมปาด เกาะคู่สร้างคู่สม ผาเต่า ผาพระนอน ผาคันเบ็ด แก่งสร้อย ถ้ำแก่งสร้อย พระธาตุแก่งสร้อย พระบาทบ่อลม เขื่อนภูมิพล เป็นต้น

การเดินทาง
----------

* รถยนต์

จากกรุงเทพมหานคร โดยใช้เส้นทางหลวงแผ่นดินหมายเลข A1 (พหลโยธิน) ผ่านจังหวัดต่าง ๆ ขึ้นมาทางภาคเหนือ ผ่านจังหวัดตาก เข้าเขตอำเภอเถิน จังหวัดลำปาง แล้วแยกซ้ายเข้าเส้นทางหมายเลข 106 ที่ต่อเนื่องมาจากจังหวัดลำพูน จนถึงกิโลเมตรที่ 47 แล้วแยกซ้ายเข้าเส้นทางหลวงแผ่นดินหมายเลข 1087 เข้าสู่อุทยานแห่งชาติแม่ปิง โดยที่ทำการอุทยานแห่งชาติแม่ปิงอยู่ระหว่างกิโลเมตรที่ 20 – 21 รวมระยะทาง 587 กิโลเมตร

* จากจังหวัดเชียงใหม่

โดยใช้เส้นทางหลวงแผ่นดินหมายเลข 106 ผ่านอำเภอสารภี จังหวัดเชียงใหม่ เข้าเขตอำเภอเมือง จังหวัดลำพูน ผ่านอำเภอป่าซาง อำเภอบ้านโฮ่ง จนถึงอำเภอลี้ ผ่านอำเภอลี้ประมาณ 3 กิโลเมตรจะถึงทางแยกขวาเข้าเส้นทางหลวงแผ่นดินหมายเลข 1087 เข้าสู่อุทยานแห่งชาติแม่ปิง รวมระยะทาง 155 กิโลเมตร

* จากจังหวัดลำปาง

โดยใช้เส้นทางหลวงแผ่นดินหมายเลข A1 (พหลโยธิน) มาทางทิศใต้แล้วแยกขวาเข้าสู่อำเภอเกาะคา โดยใช้ทางหลวงแผ่นดินหมายเลข 1274 ผ่านอำเภอเสริมงาม อำเภอลี้ จะถึงทางแยกซ้ายเข้าเส้นทางหลวงแผ่นดินหมายเลข 106 ประมาณ 3 กิโลเมตร จะถึงทางแยกขวาเข้าเส้นทางหลวงแผ่นดินหมายเลข 1087 เข้าสู่อุทยานแห่งชาติแม่ปิง รวมระยะทาง 123 กิโลเมตร

* เรือ

จากท่าเรือเหนือเขื่อนภูมิพล อำเภอสามเงา จังหวัดตาก ขึ้นเหนือไปตามลำน้ำแม่ปิง ผ่านบริเวณท่าน้ำแก่งก้อ จนถึงท่าเรืออำเภอดอยเต่า จังหวัดเชียงใหม่ รวมระยะทางประมาณ 110 กิโลเมตร

ที่ตั้งและแผนที่
----------------

สถานที่ติดต่อ : อุทยานแห่งชาติแม่ปิง 81 หมู่ 6 ตำบลแม่ลาน อำเภอลี้ จังหวัดลำพูน 51110

* โทรศัพท์
* 052 - 030380 (ศูนย์บริการนักท่องเที่ยว)

E-mail : maeping-1@hotmail.com

หัวหน้าอุทยานแห่งชาติ : นายมัญญา นาคพน
ตำแหน่ง : เจ้าพนักงานป่าไม้อาวุโส

### อัตราค่าบริการเข้าอุทยานแห่งชาติ

* ชาวไทย : ผู้ใหญ่ 20 บาท เด็ก 10 บาท
* ชาวต่างชาติ : ผู้ใหญ่ 100 บาท เด็ก 50 บาท

### อัตราค่าบริการสำหรับยานพาหนะ

* รถจักรยาน : ไม่เสียค่าบริการ
* รถจักรยานยนต์ : 20 บาท
* รถยนต์ 4 ล้อ : 30 บาท
* รถยนต์ 6 ล้อ : 100 บาท
* รถยนต์มากกว่า 6 ล้อ ขึ้นไป : 200 บาท

### อัตราค่าบริการสำหรับยานพาหนะ ประเภทเรือ สำหรับอุทยานแห่งชาติทุกแห่ง

* เรือขนาดบรรทุกไม่เกิน 25 คน : 20 บาท
* เรือขนาดบรรทุกโดยสารตั้งแต่ 26 คนขึ้นไป แต่ไม่เกิน 100 คน : 100 บาท
* เรือขนาดบรรทุกโดยสารตั้งแต่ 101 คนขึ้นไป แต่ไม่เกิน 300 คน : 500 บาท
* เรือขนาดบรรทุกตั้งแต่ 301 คนขึ้นไป : 2,500 บาท

* + หมายเหตุ เมื่อชำระค่าบริการเข้าอุทยานแห่งชาติแล้วกรุณาพกบัตรค่าบริการติดตัว ขณะท่องเที่ยวในอุทยานแห่งชาติเพื่อการตรวจสอบ

ร้านค้าสวัสดิการ
----------------

1. ที่ทำการอุทยานแห่งชาติ

ร้านค้าสวัสดิการ (ร้านอาหาร) เปิดให้บริการทุกวันเวลา 08.00 - 16.30 น.

1. แหล่งท่องเที่ยวแก่งก้อ

ร้านค้าสวัสดิการ (ร้านอาหาร) เปิดให้บริการทุกวันเวลา 08.00 - 20.00 น.

สัญญาณโทรศัพท์ในพื้นที่
-----------------------

1. บริเวณที่ทำการอุทยานแห่งชาติ : AIS, TRUE
2. บริเวณแหล่งท่องเที่ยวน้ำตกก้อหลวง : AIS
3. บริเวณแหล่งท่องเที่ยวแก่งก้อ : AIS, TRUE (สัญญาณไม่เสถียร)

อ้างอิง
-------

1. ↑  "ข้อมูลพื้นที่อุทยานแห่งชาติ ที่ประกาศในราชกิจจานุบกษา 133 แห่ง". กรมอุทยานแห่งชาติ สัตว์ป่า และพันธุ์พืช. December 2020. สืบค้นเมื่อ 1 November 2022, no 31`{{cite web}}`: CS1 maint: postscript (ลิงก์)
2. ↑  "Koh Luang Waterfall". *Bangkok Post*.
3. ↑  Elliot, Stephan; Cubitt, Gerald (2001). *THE NATIONAL PARKS and other Wild Places of THAILAND*. New Holland Publishers (UK) Ltd. pp. 81–83. ISBN 9781859748862.

แหล่งข้อมูลอื่น
---------------

* อุทยานแห่งชาติแม่ปิง เก็บถาวร 2007-04-06 ที่ เวย์แบ็กแมชชีน - กรมอุทยานแห่งชาติ สัตว์ป่า และพันธุ์พืช
* อุทยานแห่งชาติแม่ปิง เก็บถาวร 2008-05-06 ที่ เวย์แบ็กแมชชีน ไทยทัวร์

| * ด
* ค
* ก
อุทยานแห่งชาติในประเทศไทย |
| --- |
| ภาคเหนือ | 
* ขุนขาน
* ขุนแจ
* ขุนน่าน
* ขุนพะวอ
* ขุนสถาน
* เขลางค์บรรพต
* เขาค้อ
* คลองลาน
* คลองวังเจ้า
* แควน้อย
* แจ้ซ้อน
* ผาแดง
* ดอยขุนตาล
* ดอยจง
* ดอยผากลอง
* ดอยผ้าห่มปก
* ดอยภูคา
* ดอยภูนาง
* ดอยเวียงผา
* ดอยสอยมาลัย
* ดอยสุเทพ-ปุย
* ดอยหลวง
* ดอยอินทนนท์
* ต้นสักใหญ่
* ตากสินมหาราช
* ตาดหมอก
* ถ้ำปลา–น้ำตกผาเสื่อ
* ถ้ำผาไท
* ถ้ำสะเกิน
* ถ้ำหลวง-ขุนน้ำนางนอน
* ทุ่งแสลงหลวง
* นันทบุรี
* น้ำตกชาติตระการ
* น้ำตกบัวตอง–น้ำพุเจ็ดสี
* น้ำตกพาเจริญ
* น้ำตกแม่สุรินทร์
* น้ำหนาว
* ภูชี้ฟ้า
* ภูซาง
* ภูสอยดาว
* ภูหินร่องกล้า
* แม่เงา
* แม่จริม
* แม่ตะไคร้
* แม่โถ
* แม่ปิง
* แม่ปืม
* แม่เมย
* แม่ยม
* แม่วงก์
* แม่วะ
* แม่วาง
* แม่สะเรียง
* รามคำแหง
* ลานสาง
* ลำน้ำกก
* ลำน้ำน่าน
* เวียงโกศัย
* ศรีน่าน
* ศรีลานนา
* ศรีสัชนาลัย
* สาละวิน
* ห้วยน้ำดัง
* ออบขาน
* ออบหลวง

 |  |
| ภาคตะวันออกเฉียงเหนือ | 
* แก่งตะนะ
* เขาพระวิหาร
* เขาใหญ่
* ตาดโตน
* ตาพระยา
* ทับลาน
* ไทรทอง
* นายูง-น้ำโสม
* น้ำพอง
* ป่าหินงาม
* ผาแต้ม
* ภูกระดึง
* ภูเก้า-ภูพานคำ
* ภูจองนายอย
* ภูเรือ
* ภูแลนคา
* ภูเวียง
* ภูผาเทิบ
* ภูผาม่าน
* ภูผายล
* ภูผาเหล็ก
* ภูพาน
* ภูลังกา
* ภูสระดอกบัว
* ภูสวนทราย
* ภูหินจอมธาตุ–ภูพระบาท

 |
| ภาคกลาง | 
* น้ำตกเจ็ดสาวน้อย
* น้ำตกสามหลั่น
* พุเตย

 |
| ภาคตะวันออก | 
* เขาคิชฌกูฏ
* เขาชะเมา-เขาวง
* เขาสิบห้าชั้น
* เขาแหลมหญ้า-หมู่เกาะเสม็ด
* น้ำตกคลองแก้ว
* น้ำตกพลิ้ว
* ปางสีดา
* หมู่เกาะช้าง

 |
| ภาคตะวันตก | 
* กุยบุรี
* แก่งกระจาน
* เขาสามร้อยยอด
* เขาแหลม
* เขื่อนศรีนครินทร์
* เฉลิมพระเกียรติไทยประจัน
* เฉลิมรัตนโกสินทร์
* ทองผาภูมิ
* ไทรโยค
* น้ำตกห้วยยาง
* ลำคลองงู
* หาดวนกร
* เอราวัณ

 |
| ภาคใต้ | 
* แก่งกรุง
* เขานัน
* เขาน้ำค้าง
* เขาปู่-เขาย่า
* เขาพนมเบญจา
* เขาลำปี-หาดท้ายเหมือง
* เขาสก
* เขาหลวง
* เขาหลัก-ลำรู่
* คลองพนม
* ตะรุเตา
* ใต้ร่มเย็น
* ทะเลบัน
* ธารเสด็จ-เกาะพะงัน
* ธารโบกขรณี
* น้ำตกซีโป
* น้ำตกทรายขาว
* น้ำตกโยง
* น้ำตกสี่ขีด
* น้ำตกหงาว
* บางลาง
* บูโด-สุไหงปาดี
* ลำน้ำกระบุรี
* ศรีพังงา
* สันกาลาคีรี
* สิรินาถ
* หมู่เกาะเภตรา
* หมู่เกาะชุมพร
* หมู่เกาะระนอง
* หมู่เกาะลันตา
* หมู่เกาะสิมิลัน
* หมู่เกาะสุรินทร์
* หมู่เกาะอ่างทอง
* หาดขนอม-หมู่เกาะทะเลใต้
* หาดเจ้าไหม
* หาดนพรัตน์ธารา-หมู่เกาะพีพี
* แหลมสน
* อ่าวพังงา
* อ่าวมะนาว-เขาตันหยง
* อ่าวสยาม

 |
| 
ระดับประเทศ
อุทยานประวัติศาสตร์
เขตรักษาพันธุ์สัตว์ป่า
เขตห้ามล่าสัตว์ป่า
ระดับโลก
แหล่งมรดกโลกในไทย
ความทรงจำแห่งโลกของไทย
มรดกภูมิปัญญาทางวัฒนธรรมของไทย
พื้นที่ชุ่มน้ำแรมซาร์ในไทย
พื้นที่สงวนชีวมณฑลโลกในไทย
อุทยานธรณีโลกในไทย
 |